חתונת בריכה בקיבוץ | מגזין חתונות – מיי דיי
קיץ, בריכה, ים, פסטלים, אננסים, מסיבה – חתונה!! חתונות קונספט זה דבר חמוד, אבל חתונות בקונספט של חופש טרופי בשילוב בריכה והמון פינוקים זה כבר דבר משגע. תוסיפו לזה חשיבה מחוץ לקופסא ושלל רעיונות מדליקים וקיבלנו את החתונה המהממת של מיכל ואור.
מיכל ואור הכירו בצבא לפני 7 שנים. מיכל הייתה מש״קית ת״ש בנח״ל ואור שירת שם כקצין. מיכל אומרת שלמרות שהיא ואור כל כך הרבה זמן ביחד, יום החתונה היווה מין שיא של הזוגיות שלהם, הכל הרגיש טבעי ושמח. והחתונה הגיעה בתזמון מושלם עבורם.
אל הבריכה בקיבוץ יקום הגיעו דרך חבר של אור שגר בקיבוץ. השטח הבתולי נהפך לאואזיס בזכות ספקים מדהימים שבחרו בראשם המפיק עידו אדמון שניצח על האירוע ביד רמה ובמקצועיות רבה. בכל מה שהיה קשור לעיצוב ומיתוג של האירוע מיכל הייתה מעורבת בפרטים הכי קטנים, ויחד עם המעצבת תיכננה איך להפוך את אזור הבריכה הריק בקיבוץ למקום שכולו שלהם. מההתחלה רצתה מיכל לייצר מסיבת בריכה צבעונית ושמחה שחוגגת את יום החתונה. הקונספט הנבחר היה אווירה טרופית בצבעי פסטל ושולב בכל האלמנטים בחתונה. אנחנו הכי אהבנו את המיתוג של האירוע שבא לידי ביטוי בהזמנות, כרטיסי הושבה פלייסמטים ואפילו הכתובה. את כולם הכינה ליאור, אחות של מיכל, בעבודת יד שלאחר מכן הודפסה על נייר. דגלונים נתפרו במיוחד עבורם והוסיפו המון צבע ושמחה לאירוע. את העגורים מנייר, פתקי ההושבה, חווקים לסכום מיכל הכינה בעצמה. ביחד עם אור והמשפחה שיפצו רהיטים ישנים של סבא וסבתא שלו והם נשזרו בעמדות העיצוב המושלמות.
בוקר החתונה עבר בצורה מושלמת, מיכל התארגנה בבית הוריה. הבית קושט ולבש שמחה, ב6 וחצי בבוקר הגיעה המאפרת ומעצבת השיער אחריה הצטרפו אמה, שתי האחיותיה וחברותיה הקרובות. בהמשך אור הגיע לאסוף את מיכל “הרגשתי כאילו אני בבליינד דייט אפילו שאנחנו ביחד 7 שנים! התרגשתי בטירוף”. הם הצטלמו בשמורת חוף השרון בשפיים הכל זרם והרגיש טבעי ולא מבויים. מיכל לבשה שמלה מהממת של יואב ריש והלוק שני כלל BHLDN- חנות בת של anthropology בניו יורק שרכשה באינטרנט.
החלק הנוסף שהיה חשוב במיוחד למיכל ואור, הוא טקס החופה. אמנם הם בחרו שלא להתחתן דרך הרבנות אבל לא ויתרו על הטקס היהודי. הם בנו חופה אישית ולתוכה יצקו משמעות, מהות והבנה של שניהם. הטקס נוהל ע”י חברם הטוב ובחודשים שלפני החתונה עברו איתו ועם אשתו תהליך שכלל התעמקות בכל פרט ופרט. “מה המשמעות של זוגיות ובחירה בחתונה בכלל ובחתונה יהודית בפרט וכו׳- כך שהטקס ויום החתונה היוו את השיא של כל התקופה הזאת וזה היה מרגש בטירוף.”
מיקוםהבריכה בקיבוץ יקום
שמלהיואב ריש
שמלה שניהBHLDN- חנות בת של anthropology בניו יורק
בגד יםMOBO
איפור חברות ואחיותאור קופליס
נעלייםרוני קנטור וקאלה
בגדי החתןבגדים- טימברלנד h&mנעליים זארה
הזמנות ומיתוגluli hand made
מוזיקהג׳סי
שיר כניסה לחופהcandy- pamlo nutini
שיר שבירת כוסיאללה בואי- מיכאל גריילסאמר
כתובהעיצוב משותף מיכל ליאור, נכתב ע"י luli
הפקהעידו אדמון - ניהול אירועים אישי
טבעותזיו אור- בבורסה
קייטרינגeat
זמן הכנה לחתונה9 חודשים
הגברה ותאורהארמדילו
יואב ריש,חתונת שישי,תמי בר לב,אור קופליס,עידו אדמון,חתונת קיבוץ,חתונת בריכה,ולדיס - פרחים ועיצוב